રાષ્ટ્રપતિ ભવનમાં આયોજિત આ સુંદર પ્રસંગે કુલ ૯૦ મહિલા હાજર રહી હતી. રાષ્ટ્રપતિ કોવિંદે કહ્યં હતું કે, સ્ત્રી સશક્તિકરણ અંગે સરકારે કરેલા પ્રયાસોનું પરિણામ દેખાઈ રહ્યું છે, જે આનંદની વાત છે. આ દરમિયાન ફિક્કીના પહેલા મહિલા વડા બનવા બદલ નૈના લાલ કિડવાઈ તેમજ પહેલી મહિલા મર્ચન્ટ નેવી કેપ્ટન, પહેલી પેસેન્જર ટ્રેન ડ્રાઇવર, પહેલી બસ ડ્રાઇવર, પહેલી ફાયર ફાઇટર અને એન્ટાર્કટિકા પહોંચનારી પહેલી મહિલાને પણ ફર્સ્ટ લેડીઝ એવોર્ડ આપીને સન્માનિત કરાઈ હતી.